Diari Oficial de la Generalitat Valenciana


Sumari del DOGV 3569, del 26-08-1999 (1999/7362)

Informació pública dels projectes d'homologació, del pla parcial i de l'alternativa tècnica per al desenvolupament de l'actuació integrada de la unitat d'execució sector Novoperfil.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7362


Organisme emissor
:   Ajuntament de Real de Gandia

Tipus de document
:   Anunci

Informació pública dels projectes d'homologació, del pla parcial i de l'alternativa tècnica per al desenvolupament de l'actuació integrada de la unitat d'execució sector Novoperfil. [1999/Q7362]
  
En compliment del que s'estableix en els articles 46.3, 52 i la resta de concordants de la Llei 6/1994, de la Generalitat Valenciana, Reguladora de l'Activitat Urbanística, i del Reglament de Planejament de la Comunitat Valenciana, aprovat pel Decret 201/1998, de 15 de desembre, es fa públic l'acord adoptat pel Ple de l'Ajuntament, en la sessió de 9 de juny de 1999, pel qual se sotmeten a informació pública els projectes d'homologació, el pla parcial i l'alternativa tècnica per al desenvolupament de l'actuació integrada de la unitat d'execució sector Novoperfil, que substitueixen uns altres d'àmbit major, iniciativa aquesta presentada per la mercantil Novoperfil, SA, que afecta a una superfície de 86.253 metres quadrats, més 5.482 metres quadrats de xarxa primera adscrita no computable situada al nord-est del nucli urbà i que abraça des de la zona verda que separa les zones residencials i industrials del municipi fins al sòl urbà industrial que hi ha al nord del terme municipal.
  
Es fa públic que l'expedient complet es troba, a disposició pública, a les dependències de la Secretaria de l'ajuntament i que, durant el termini d'un mes, s'hi poden formular al·legacions sobre els projectes d'homologació i el pla parcial.
  
En relació amb l'alternativa tècnica del programa, es fa constar que se sotmet a informació pública durant el termini de 20 dies i que, en aquest període, regirà el que s'estableix en l'article 46 de la Llei Reguladora de l'Activitat Urbanística i, per tant, les propostes podran ser objecte de consulta pública a l'ajuntament, s'hi podran presentar al·legacions, unes altres alternatives tècniques, i hi haurà una pròrroga de 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i presta caució d'això, i s'hi podran presentar proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques es farà a les 12.00 hores del dia hàbil següent a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se si n'uneixen les proposicions.